**УСЛОВИ ПОСЛОВАЊА СЛУЖБЕ ЗА ВЕРИФИКАЦИЈУ БРОЈИЛА (КОНТРОЛНОГ ТИЈЕЛА)**

***1. Опште одредбе***

Ови услови пословања су обавезујући за обје стране, тј. за клијента и Контролно тијело и примјењују се на поступак контроле/верификације бројила електричне енергије коју Контролно тијело спроводи по захтјеву клијента.

Било каква одступања од наведених Услова пословања, измејена или допуна истих мора бити посебно уговорена, дефинисана понудом с којом се клијент сагласио или на други начин договрена писаним путем.

Комуникација електронским путем сматра се прихватљивом за обје стране.

***2. Захтјев за контролу/верификацију, припрема и достављање предмета контроле/верификације***

По добијању захтјева, Контролно тијело сваком клијенту доставља понуду (предрачун) за контролу/верификацију.

Сматра се да је услуга контроле/верификације наручена ако је испуњен један од наведених услова:

* Потписан уговор са клијетом
* писаним прихватањем понуде (предрачуна) Контролног тијела од стране клијента.

Период важења понуде је 30 дана ако није другачије наведено.

Достава предмета контроле/верификације (паковање, транспорт, осигурање током транспорта) и пратеће документације ( упутство за руковање и сл.) сматра се обавезом и одговорношћу клијента.

Контролно тијело ће обавијестити клијента о некомплетности примљених предмета контроле/верификације као и о евентуалним недостатцима или оштећењима у транспорту први радни дан по пријему.

Контролно тијело чува бројила електричне енергије складиштењем унутар просторија, на за то предвиђеним мјестима

***3. Повјерљивост***

Предузеће OДС „Електродистрибуција” а.д. Пале/Контролно тијело правно су одговорни за управљање свим информацијама, добијеним или насталим током извођења поступка контроле/верификације бројила електричне енергије за клијента. Такође, са информацијама о клијенту добивеним из других извора, поступа се као са повјерљивим информацијама.

У Контролном тијелу је потпуно осигурана повјерљивост података свих корисника услуга према захтјевима стандарда ISO/IEC 17020, у складу са дефинисаним обимом акредитације.

Сви запослени у Контролном тијелу су одговорни за заштиту података.

Сљедеће информације из пословања Контролног тијела сматрају се повјерљивим и неће бити саопштене без одговарајућег захтјева и одобрења:

• Информације о количини и специфичним својствима предмета контроле/верификације;

• Имена, адресе и информације о контактима са клијентом;

• Услови за пријем предмета контроле/верификације, подаци и резултати поступка контролисања, одговарајући извјештаји, увјерења или било који подаци о подешавањима предмета контроле/ верификације

Када се од Контролног тијела законом или на основу овлашћења проистеклих из уговорених обавеза захтјева да објави повјерљиве информације, онда клијенти морају бити обавијештени о датим информацијама, осим ако је то законом забрањено.

***4. Поступак контроле/верификације и извјештавање***

Контролно тијело се обавезује да ће професионално и објективно обављати послове контроле/верификације бројила електричне енергије.

Клијент писаним прихватањем понуде, односно потписивањем уговора, потврђује да је сагласан са методама контролисања и дефинисаном понудом Контролног тијела. Клијент може да захтјева да присуствује контоли/верификацији .

Контролно тијело се обавезује да изврши услугу у року и обиму који је дефинисан понудом (предрачуном) прихваћеном од стране клијента или по Уговору. Рок за извршење услуге тече од првог радног дана после доставе бројила електричне енергије.

Контролно тијело је обавезно да трећим лицима исплати одређену накнаду у случају настанка штете узроковане његовим активностима.

Извјештај о контролисању/Увјерење о верификацији се издаје по завршетку поступка контролисања/верификације у року од 3 радна дана.

***5. Плаћање***

Након завршеног поступка контроле/верификације , плаћање услуге врши се на основу достављеног предрачуна. Рок за извршење уплате је 10 дана, ако ије другачије договорено.

**6. Преузимање предмета контроле/верификације**

Клијент је дужан да преузме бројило електричне енергије у року од 30 дана од дана завршетка контроле/верификације. По истеку овог рока, Контролно тијело није одговорно за чување истог.